text: Kraftig mistanke mod Carl Holst
  28 september 2015 kl. 19.41
  Politikere: Carl Holst har brugt skatteyderbetalt regionsmedarbejder til sin personlige valgkamp.
  På et møde i Region Syddanmarks forretningsudvalg her til aften er der rejst kraftig mistanke mod Carl Holsts (V) brug af sin personlige assistent.
  På mødet blev forretningsudvalget præsenteret for de 800 mails, som Carl Holsts assistent sendte i valgkamps-ugerne.
  - Vi skønner, at over halvdelen har været valgkampsrelateret, siger Marianne Mortensen (LA) ifølge ritzau.
  Regionsrådsformand Stephanie Lose (V) gav ifølge Jyllands-Posten efter mødet udtryk for, at hun var overrasket over omfanget.
  